पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर. अंडर ग्रेजुएट मेडिकल कॉलेजों में प्रवेश के लिए आयोजित नेशनल एलिजिबिलिटी कम एंट्रेंस टेस्ट (नीट) का रिजल्ट बुधवार को घोषित किया गया। इसमें गवर्नमेंट कॉलेज रोड निवासी डॉ. चरणजीत सिंह के पुत्र गुरतेज सिंह ने पंजाब में तीसरा रैंक हासिल किया जबकि पूरे देश में वह १४वें स्थान पर रहे। दिल्ली के रैंक में छठा स्थान हासिल कर उन्होंने नई दिल्ली के मौलाना आजाद मेडिकल कॉलेज में अपनी सीट पक्की कर ली है।
जालंधर के नौ बच्चों ने पास किया नीट
जालंधर. सेंट्रल बोर्ड ऑफ सेकेंडरी एजुकेशन ने बुधवार को नेशनल एलिजिबिलिटी कम एंट्रेस टेस्ट यूजी (नीट) के परिणाम घोषित किए। बोर्ड के मुताबिक ६ लाख 50 हजार 40 बच्चों ने परीक्षा दी थी। ३ लाख 66 हजार 317 बच्चे क्वालीफाई हुए। पंजाब के 14 हजार 339 बच्चों ने परीक्षा दी, जिनमें 8426 ने क्लियर कर लिया। एपीजे स्कूल से बारहवीं करने वाली ईशा शर्मा ने स्टेट में 49 वां और देश में 702 वां स्थान हासिल किया।
दिल्ली पब्लिक स्कूल की छात्रा रसिका गुप्ता ने 93 वां स्थान प्राप्त किया। एपीजे के अंगद महाजन में 90वां स्थान प्राप्त किया। एपीजे के अनमोल छाबड़ा ने 127वां, रोहिणी ने 202वां और एसम कौर ने 370वां रैंक हासिल किया। डिप्स की शिवांगी ने 485वां और एमजीएन अर्बन एस्टेट के विवेकशील 897वां रैंक हासिल किया है। साक्षी मल्होत्रा ने 419 वां और परमजोत ने 416 वां स्थान हासिल किया। प्रियंका ने अनुसूचित जाति वर्ग में 17वां और जोहिणी ने 20वां स्थान हासिल किया। सीबीएसई के रीजनल अधिकारी आरजे खंडेराव का कहना है कि पंजाब का परिणाम अच्छा रहा है।
जयपुर में एमबीबीएस करना चाहती है ईशा
49वां स्थान हासिल करने वाली ईशा शर्मा जयपुर से एमबीबीएस करना चाहती है। बोलीं- प्रो. केएल सहगल से फिजिक्स और विनय सेठ से बायो पढ़ी थी। उन्होंने मोटिवेट किया। ईशा शर्मा ने एपीजे स्कूल से मेडिकल में बारहवीं की है। पिता प्रो. सोमनाथ दोआबा कॉलेज में हिंदी के विभागाध्यक्ष है। मां प्रो. प्रदीप शर्मा खालसा गल्र्स कॉलेज में मैथ विभाग की अध्यक्ष है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn